钦定古今图书集成/方舆汇编/职方典/第1336卷 > 潮州府学校考 府志
## 钦定古今图书集成/方舆汇编/职方典/第1336卷 > 潮州府学校考 府志

本府

潮州府儒学　：旧在西郊。宋咸平间，徙城南。庆历间，立于东冈之湄。元祐四年，迁湖山之麓。七年，又徙州之东南隅。建炎二年，即神霄宫为学。绍兴八年兵毁，十一年，知州徐璋卜州治东北，凡五迁，至是始定。二十一年，建前中门，上为御书阁及讲堂。淳熙十六年，创六斋。庆元四年，增置二斋。景炎三年毁。元至元二十一年建讲堂、斋舍。至顺三年甃石为泮池，易“棂星门以石。” 明因之，额设教授一人、训导四人。正统三年重修大成殿、两庑及《新雅乐》。天顺七年重修明伦堂，作仪门及东西四斋。弘治六年置学前地，建舍八十间。嘉靖九年建敬一亭，辟棂星门前民地而广之。十五年重建明伦堂、四斋。二十六年修葺。三十二年，飓风毁，知府陈叙重竖戟门。三十四年重竖卧碑。三十六年，知府陆祐修饬学舍颓坏，重拓射圃于学之阳。万历十三年，知府郭子章重建明伦堂并两庑。十五年，废明伦堂后观颐堂，建尊经阁。二十一年，改修明伦栋梁。二十六年，复建观颐堂为“养贤堂，移尊经阁建于殿右，并重建大殿。” 卧碑在明伦堂左，《制语》凡十四条。启圣祠在殿后，名宦祠在明伦堂左，乡贤祠在明伦堂右。射圃在府学前向。明伦堂后连察院外垣内圃。号舍八十间，嘉靖二十一年重修。万历间射堂倾颓，兵道张尧平截池入院建楼，改射堂西向，仍置号舍。年久渐圮未修，因建大殿，议复旧焉。神器库三间在庙右。宰牲所一间，在庙右。教授廨一所，在庙右；训导廨二所，一在明伦堂左，一在庙右。天启间，知府樊王家修葺。崇祯间，知府刘柱国重建仪门。

皇清顺治初，知府黄廷献、吴颖相继重修。十八年，饶

镇吴六奇捐赀重建明伦堂及门庑，并名宦、乡贤祠。康熙十八年，知府林杭学捐俸重修庙学，并鼎建启圣祠。其文昌祠久废，暂奉像祀于敬一亭。嗣议重建，拨定留隍田地租银一十二两、北关外河干地租银一两，共为香灯之资。并拨学旁地租银六两，专司香灯。

学田　一，在海阳县。明万历间，宪副夏道南、藩参孙光祖相继捐赎锾四百两，购登云都田二百三十一亩一分三釐，东莆都田一百五十三亩七分，大和都田一十五亩一分，南桂都田一十三亩七分。除对佃纳粮一十两一钱五分外，年纳租银二十九两五钱，以赡两庠师生公费，今缴学宪支用。知府徐一唯购南桂都鲲沟田一十三亩，带租三十五石四斗，折银七两八分。知府陈应堂购北厢凤山田八亩五分，带租一十六石四斗，折银四两一钱；崇祯间，知府聂文麟捐锾银四百两，以一百两修整凤栖会馆，馀购田一百一亩六分，坐大和青麻山、登云都、洋中子等处，带租一百九十一石五斗。又丰政都留隍田一百一亩八分，租银二十两三钱，俱为诸生文会科举卷资。

一在潮阳县洋乌泧水等都，共一十九岭门。东至长横岭皇山界县学山石刻“府学山至县学山界” 八字；南至石乌鲤鱼岭黄竹潭溪边石刻“潮州府学山分水界” 八字；西至南山泥坑黄班岭；北至乌松路杜鼓岭石刻府学山；东至县学山，南至鲤鱼岭，西至泥坑，北至乌松路，计一百三十三村。山利水利租共该银五十九两四钱七分。

一在揭阳县盘溪城兜村。田一十二亩五分，租银二两。桃山都田五十亩，租银七两五钱。一在饶平县蓬莱都。民余众傅等逼于豪右，公呈送海坪一带，东至曾厝矶，南至神前湾，岁纳蚶租银三两。

一在惠来县惠来、酉头二都，山家庵前等二十村。

一、在大埔县。明万历间，知府胡乔岱购开元寺田五十三亩零，坐于清远都古野等处，带租五。

《十二石》九斗，以给贫生之需。

皇清康熙间，同知张震捐俸购田十八亩，租五十石。

坐登云都留钱庙前洋东子等处，另带灌荫塘一口一亩三分，租银八钱为佃送租脚费拨为府、县两庠诸生文会费。

射圃　在府学前

海阳县儒学　旧在府治西偏，附郡学右。宋绍兴中，知县陈垣迁于制锦坊，即今地。绍定间增修。景炎三年毁。元不复建，附生徒于郡斋。明额设教谕一人、训导二人。洪武二年，通判张杰始建学。永乐间，重建大成殿、两庑。宣德八年，御史丁宁重修两庑、戟门、棂星门。正统元年，知府王源以官地易民居，广之，徙棂星门外，临于街，内凿泮池，甃以石。明年建明伦堂，兴贤、育才二斋。天顺八年重建大成殿及馔堂，易棂星门柱以石。成化九年即馔堂旧址建后堂，买学西民地，改建馔堂号舍。弘治九年以学西旧驿地增建，号舍俱废。嘉靖间重修，又立启圣祠于大成殿前。复以学后卑洼，买民池实土，议建尊经阁，未就。二十四年始辟阁垣而一之。二十五年缮修。二十七年建敬一亭于尊经阁。二十六年复徙于明伦堂前。二十九年、四十二年，万历二年，俱相继修葺。九年，大成殿复坏，知府张敷潜重修建。十五年，明伦堂圮甚，知府劳逊志新之，复增起教谕学舍一座。明年复徙启圣祠于训导斋地，仍以祠地为训“导斋。” 天启间，副使周维京重建殿庑、仪门。崇祯间，重建启圣祠。

皇清顺治间，重修殿庑及棂星门。康熙二十年重修。

文庙并重建文昌祠，拨定学中洲租银二两，《竹木》

门巷首铺租银二两、登云都井头乡田租银一两一钱六分，共为香灯之费。又拨学宫外地租银六两，专司庙祠香灯。存文昌祠前铺地租银四两，为本祠香灯之费。仍批县巷沟干铺存二十间，年带租银四两，为文昌圣诞庆祝之费。康熙二十三年，同知滕天绶捐俸重建启圣祠学田　、员山黄厝埔田二十亩，租银二两七钱。江中井尾深河溪田五十九亩四分一厘五毫，租银五两四钱。丰政都留隍田一百亩零四分，带租一百一十石，折银一十八两二钱二分。秋溪都田一十一亩，租银一两六钱。江东洲租银三两。学地并塘一口，租银一十五两。明嘉靖间，佥宪施儒拨上水、下水、南门、西门、仓后等处官地税银二十三两有奇。万历间，宪副王民顺购江东田五十五亩，租银一十三两三钱九分；知府胡乔岱购澺溪乌洋田二十三亩八分，带租三十九石一斗六升；教谕凌霓购东厢澺溪田一十二亩，带租一十九石五斗零；同知何敢复购竹木门铺二间，租银二两。俱以助祭祀及师生公费。

射圃　缺

社学　四：曰东隅，曰南隅，曰西隅，曰北隅，今废。韩山书院　在城西南。宋元祐五年，知州王涤建，额曰“昌黎伯庙。” 淳熙十六年，知州丁允元迁于东山。庆元五年，知州沈杞复建旧址。淳祐三年，知州郑良臣改称祠堂，建斋舍，课诸生。元至顺间，总管王元恭改为城南书院。明天顺间，参政龚毅市地拓之。弘治间，同知车份建讲堂、斋舍。嘉靖间，教谕陈察请建“原道堂” ，知府郭春震修。万历五年，副使夏道南重修后堂曰“明经馆” ，林大春书。十一年，知府郭子章修堂名“浩然堂。”

皇清顺治四年，署巡道曾弘重建。

得全书院　祀赵鼎，在城第三街西，今废。虞山书院　在韩山祠左。明嘉靖间，知府汤冔为海阳教谕陈察建，今废。

李见罗书院　在城东竹木门右。明万历间，知府陆典为惠潮伸威道副使李材建。今废。外县

潮阳县儒学　在县治东南。宋绍定三年建。景炎中毁。元县尹崔思诚建大成殿。至正九年，建明伦堂及两斋。明洪武二十八年，重修两斋，曰“进德” 、“修业。” 正统五年，建号舍十间。十年，创膳堂。景泰四年，重建明伦堂。天顺七年，易棂星门柱，以石砌泮池，造祭器。成化二年，增建号舍十一间。弘治八年，购民地建拓教谕廨及号舍十间。正德十二年建海滨“邹鲁” 二坊，及修明伦堂。嘉靖九年奉制撤像。十二年修号舍。十三年铸祭器。十六年建启圣祠重修。

“文庙祭器。” 十七年、修“明伦堂” 、“馔堂。” 十八年、《飓风殿》、

堂祠宇，门斋住廨坍散。是年知县胡景华修复。三十七年，重修明伦堂。隆庆中，复大修庙学，三年始成。其制外为棂星门，门之内为泮池，其中

为戟门，上为“露台” ，台上为“大成殿” ，殿后为“明伦堂” ，堂后为“尊经阁” ，殿东为“敬一亭” ，前为名宦祠，西为“启圣祠” ，祠前为“乡贤祠。”

皇清康熙十年，知县徐而泰、教谕吴廷缙同绅衿捐。

修

学田　，一在峡山洋、乌黄垄、惠来、酉头等都林昭径各处。东至乌坚山，西至云落山，南至金刚髻，北至孟家洋。一在贵山都猴寮、风门岭、清水庵、天马岭、磜口各处。东至虎头岭，南至松柏林路，西至宝镜院，北至广济头。一在桃坑各处，东至府学山，西至小石陂，南至分水岭，北至本学山。一在长岭各处，东至马家田，西至洪本田，南至潘道田，北至本学田，共纳租银二十五两六钱七分。

射圃　在水门外

社学　五：曰“源泉” 、曰“西隅” 、曰“聚会” 、曰“南薰” 、曰“养正” ，俱在南门外，今俱废。

北城书院　在城中

揭阳县儒学　在县治东。宋绍兴十年置县，即建学。淳祐六年重修。景炎三年毁，元重建。明因之。永乐二十年重修。天顺七年，知县陈爵买民地以广学基，建学舍，进德、“修业二斋。” 弘治八年，修明伦堂。十三年，建尊经阁及射圃。嘉靖五年，修明伦堂、馔堂、斋舍。敬一亭在学门左。学仓在仪门左。教谕宅在东斋。训导宅在启圣祠左及西斋后。名宦、“乡贤” 二祠在戟门左右。三十九年重建。

先师庙东西庑。四十一年，又重建“敬一亭” ，濬棂星

门前一水通于“马山窖。” 四十五年，署县推官郑良璧建“尊经阁。” 万历十六年，兵道王民顺修建庙署，增高明伦堂三尺。教谕陈民极捐俸建“文昌祠” 及斋宿房、会馔所。

皇清顺治十七年重修，康熙十七年正月二十二夜。

毁于火，知县廖鸣凤重修。

学田　明嘉靖间，知府郭春震拨入霖田都华清村粮山一十亩五分，带秋粮三斗一升七合。万历间，知县林大经拨西洋陇头田三十一亩八分，带租五十六石六斗七升，折银六两三钱八分。除纳粮外，缴学宪。知县潘维岳拨僧田三十三亩五分，带租八十四石。知县汪起凤拨直岐田一十二亩三分，带租二十三石七斗五升；又铺租九两八钱。知县潘应龙拨石厝洋田一十亩，带租一十二石五斗；又拨官溪都梅乡园、内沟下等处田一十六亩，带租二十七石五斗；又拨霖田都碧潭园三亩，带租银九钱。崇祯间，知县冯元飙拨蓝田都寮前坑田四亩，带租四石。俱以赡师生公费。在籍乡绅郭之奇送西关外铺屋九间，带租一十两，以为科举卷资。射圃　在明伦堂北。

社学　十：曰东隅，曰西隅，曰魁元，曰达道，曰攀龙，曰宣化，曰魁隆，曰椿桂，曰解元，曰“登云。” 程乡县儒学　在县治南，宋梅州学也。初建于大市，后徙之东南隅。乾道九年，知州黄德俊复迁于城之西北天庆观，州守游庾创而未备。淳熙十二年，建梯云桥于学前。庆元六年，增建学宫，新十哲像，葺斋舍。教授张如圭、林若谷相继建大成殿。绍定三年毁，学正郑奇迁于贡院故址。本路使赵师楷、知州叶敷荣共建大成殿两庑戟门扁，讲堂曰“明道。” 嘉熙三年再毁。淳祐元年迁于今所。元至元十七年复毁。元贞二年重建未竣。大德元年佥事忽剌出成之。至顺元年重建，增其旧址。至正十三年毁于寇，二十六年重建，二十七年落成，复毁于寇。明洪武二年省州。三年改为县学。主簿房秉正修大成殿、明伦堂、戟门、两庑、棂星门、两斋。十七年，堂斋毁，二十四年改造。正统九年，建大成殿两庑。成化元年易棂星门以石。弘治三年创明伦堂。正德八年重建大成殿两庑、棂星门、泮池、祭器库、馔堂。九年增号舍。十六年，知县唐继仁重建“大成门。” 嘉靖四年，撤馔堂，建尊经阁。八年，立敬一亭。十年，建启圣祠。二十五年，建会馔堂。今学制中为

先师庙：左右为两庑，库房前为庙门、泮池、棂星门。

后为明伦堂、两斋。西为敬一亭、“启圣祠” 、号舍、“宰牲所” 、“学仓。” “明伦堂” 后为教谕廨，左为训导廨。

皇清康熙十二年，知县王仕云捐俸暨广文、吴晋等。

捐赀置田共租一十六石一斗五升八合一勺，为香灯之资。贡生李升送田租四石六斗五升，为文昌祠灯油庆祝之资。

先贤书院　在城东攀桂坊。

立诚书院　，在松口。邑李士淳建，为讲学行约所。

学田　田、铺、坝地、塘竹头公费、铺地，共税银七十七两五钱。一东岩背苎坑二处田租六十二石；一、苦竹头、石陂头二处，田租二十五石。一周溪田租二十石。一、韩莆砂坪田一十四亩三釐。一，知县陈燕翼拨七贤书院田租四十一石五斗，俱为科举路费卷资。一社学田共二百四十三亩一分，坐落韩莆都、沙坪、万安都、西洋、周溪等处，明成化间知县刘彬设为社学延师之费。今为岁恩贡生廷试路费。每社学存租十石，约银十两。

射圃　在东南城外

社学　四：曰东隅，曰西隅，曰南隅，曰北隅。饶平县儒学　创于明成化十四年，与县城并建，同知邵有良经始。明年，知县杨昱董成之，其地在县之左。正德三年

圣殿圮坏，知县毛棠鼎建未就。九年，知县杨淮至。

始克成之。成化十三年，参议张简复其地之侵于民者。嘉靖丙申秋，坏于飓风，教谕王鲁新之，知县柴乔、李十达重修。学旧无泮池，二十三年始凿池。四十年，广号舍十馀间。万历十九年，又增置号舍二十六间。

皇清顺治间，饶镇吴六奇重建，视昔加伟，铸洪钟，悬

殿上，并修明伦堂、“名宦乡贤祠。”

学田　“明嘉靖辛酉，土贼张琏就擒，知县管惟干奉檄籍其家，没上、中饶田二百馀亩入儒学。” 未几，废旷地坐学东西旁，租为民居，岁收租银一十两。

射圃　在学东

社学　七：一在东隅，一在南隅，一在龙眼城都，一在苏湾，一在信宁都，一在宣化都，一在秋溪。惠来县儒学　在县治北。明嘉靖四年建，十九年以飓风坏，改建于县治东，即府馆旧址也。二十二年飓风复毁，知县官德章重修。又建“博文” 、“约礼” 二斋，建号舍、会馔堂于明伦堂之右，建廨于堂东西。敬一亭在明伦堂后。三十年重修。又建大成殿、两庑、戟门、棂星门、泮池、明伦堂、神厨、祭器。三十二年，创学塘、观海亭、学门、仪门、宰牲所。万历年间，知县游之光重修。

皇清康熙十九年，“腾蛟”、“起凤”二亭年久倾圮，知县张

秉政捐俸修葺

学田　。一，龙溪都林师洋等处，田八十二亩六分二釐，租八十三石六斗二升。一、酉头都西溪寮等十村，山租银二两四钱。一，惠政桥北山石马埔等处，埔园五所，共一百一十八亩五分九釐。又西门外店房地五亩零。俱明嘉靖间知县林春秀拨入本学收租。一、龙江市铺一百馀间，丈地三十三亩，租银三十四两。一，“大墩地九亩五分，带官民米六斗七升八勺。一长林仔田一十亩，带官民米七斗六合二勺。”

射圃　在明伦堂西，今废。

社学　二：曰城东，曰城西。

大埔县儒学　在县治左。明嘉靖六年建。二十二年，建讲堂，增号舍。二十四年，建学阁，修明伦堂、斋舍、号房。二十七年，改建大门。三十四年，修廨。三十九年修号舍、讲堂。敬一亭在儒学左。万历二十一年重建讲堂，修号舍。

皇清顺治间，饶镇吴六奇、知县赵觐光同修。

学田　一章溪田一十七坵，带租一十三石五斗。一、黄沙社田一十八坵，带租一十八石八斗四升。

社学　四：曰“茶阳，曰小靖，曰中渡，曰南安。” 汇川书院　在三河后，有丽泽堂。

神泉书院　在县东二里。

澄海县儒学　在县治左。明万历五年建。

文庙在中。儒学门南向，仪门东向。明伦堂在殿后。

仪门外左畔小亭覆卧碑，明伦堂北建敬一亭。又内号舍在启圣祠左右各三间。外号舍在明伦堂左右各三间。号舍之东西置教谕、训导廨。崇祯间，知县梁高登、教谕胡日干重修。

皇清康熙五年迁斥，儒学俱废。七年展复，尚未重建。

学田　一田二十九亩三分，坐蓬川都溪东洲东头等处，带租粟五十一石九斗二升四合。一田洲五十八亩零九分一厘二毫，坐溪东洲，带租银四两九钱；一洲一十八亩零，坐苏湾都，带租银五钱；一辟望巡司故址，地，九亩零，坐南门外，带租银二两。一蚶场，坐𬶍浦，带租银三十两。社学　一曰“蓬州。”

普宁县儒学　在县治西南，即厚屿之前山。明嘉靖四十二年创。万历三年始建明伦堂、两学舍。十三年，知县赵献建。

文庙两庑：大成门。棂星门。名宦、“乡贤祠。” 儒学门二：

十五年，建启圣祠。其明伦堂号房为飓风毁败者，亦重新焉。二十三年，知县沈如霖捐倡大修，择明伦堂后隙地建“敬一亭。” 三十六年重修。

皇清顺治五年，土寇陷邑，拆毁；八年重建。十二年，海。

寇陈豹破县，摧城，并拆学宫。康熙九年，重建大成门、启圣祠。二十一年，重建教谕廨。二十二年，知县汪溶日等捐俸倡建明伦堂，并修棂星门，立“腾蛟、起凤坊。”

学田　一、永春寨学寮田八十亩，租八十一石，折税银一十七两八钱九分八釐，纳解学宪。粮米三石，系佃自纳。康熙九年，知县段藻置田租一百石，坐大员坑、尾白坑等处，为诸生科举路费。

平远县儒学　在县治东。明嘉靖四十三年建。时属草创，万历六年拓地迁建。

文庙、及明伦堂。其制、庙五间、前为戟门、三间、后为

明伦堂堂后为“启圣祠。” 教谕廨，在庙西南；训导廨，在明伦堂右。崇祯间，知县胡有英、教谕詹露重修。

皇清顺治间，知县葛笃彝重修。

学田　一欧畬田米租一十三石。一东石黄坑田租银三钱。一坝头田粟租七石。一义化都竹园、社子坪等处田粟租二十七石四斗。一石正都眼子塘、孟中塘等处田粟租九石二斗。一义田都半径、牛汶湖、程永丰、茅寮等处田粟租三十五石一斗。一学前铺地园地银租二两四钱八分。一，东门外铺银租八钱。自义化都以下，皆崇祯间知县胡有英及署篆程乡县陈燕翼设处为文会资一社。学田三十八亩六分零一毫，带租四十石，拨十七石一斗四升二合为刘。计二祠香灯，尚存二十二石八斗五升零，每石折银二钱五分。铺十间租银二两三钱五分，皆万历间知县刘引祚所购，以为师礼之费。

射圃　缺

社学　在城隍庙左

镇平县儒学　在县治西。明崇祯六年，抚按批委平远知县沈惟耀督建。其地基系贡生徐徽、生员徐惟础义捐。十七年，知县罗明夔重修。

皇清顺治十三年，知县薛世望修。康熙二年重修。《十》

一年，知县程梦简捐倡鼎新。

学田　一、神冈、大坑头等屋一十五间，并园一段，塘一口，共税银五两。一、高陂、叶田、迳背、枧下等处田，共税银四两五钱。俱明崇祯间知县胡会宾核出乱民田产，另捐俸购乌土溪、鹤湖里菜园、下岩等处田，共租谷二十四石，以为诸生文会之需。

射圃　在尊经阁左，有君子堂。知县程梦简建。社学十三　，曰“兴福” ，曰“横陂” ，曰“白马” ，曰“招福” ，曰丰田，曰“叶田” ，曰“蓝坊” ，曰磴头，曰高思，曰徐溪，曰“蓼陂” ，曰“金沙” ，曰“油坑” ，皆久废。知县程梦简清查旧址，俱复其故。